Երկարաժամկետ հեռանկարում դիտարկվում են նաև Եվրոպական միության հետ եվրասիական կողմի համագործակցության հնարավորությունները, սակայն ներկայումս տնտեսական համագործակցությանը որոշակիորեն խոչընդոտում են քաղաքական հակասությունները: Համագործակցելու որոշակի շահագրգռվածություն ունեն թե՛ ԵԱՏՄ-ն, թե՛ ԵՄ-ն: ԵԱՏՄ-ի համար ԵՄ-ն կարող է դառնալ կապիտալի աղբյուր և աջակցել ԵԱՏՄ երկրների տնտեսության ու տեխնոլոգիական արդիականացման հարցում: ԵԱՏՄ-ն իր հերթին ԵՄ-ի համար մոտ 180 միլիոնանոց սպառման շուկա է: Բացի այդ կարևոր գործոն է Եվրոպայի գազամատակարարման հարցը, որը, չնայած գազամատակարարման դիվերսիֆիկացիային ուղղված ջանքերին, դեռևս զգալի կախվածություն ունի Ռուսաստանից: